స్వాతి నక్షత్రము

ఈ నక్షత్రం వారి గుణగణాలు 
స్వాతి నక్షత్రాధిపతి రాహువు. స్వాతి నక్షత్ర నాలుగు పాదాలు తులారాశిలో ఉంటాయి. కనుక ఈ నక్షత్రంలో జన్మించిన వాళ్ళు రాహుప్రభావంతో కల్పనా శక్తి శుక్రప్రభావంతో సౌందర్యారాధనా శక్తి కలిగి కళారంగంలో ప్రభావం చూపగలిగి ఉంటారు. స్వాతి నక్షత్రజాతకులు శాస్త్రజ్ఞులుగా మేధా సంపత్తిని కలిగి ఉంటారు. వీరు శాస్త్రజ్ఞులుగా, అధికారులుగా, మేధావులుగా రాణిస్తారు. స్వాతినక్షత్రం దేవగణం కనుక ధార్మికత, సాత్విక గుణం కలిగి ప్రవర్తిస్తారు. శుక్రుడి ప్రభావం కారణంగా కళలను ఆరాధిస్తారు. ఈ నక్షత్రజాతకులు చిన్న వయసులో దాదాపు 18 సంవత్సరాలు కొన్ని సమస్యలను ఎదుర్కొన్నా యుక్తవయసులో మంచి అభివృద్ధిని సాధిస్తారు. కష్ట కాలపరిమితి నక్షత్రపాదాలను అనుసరించి తగ్గుతూ ఉంటుంది. బాల్యంలో విద్యాభ్యాసానికి కొన్ని ఆటంకాలు ఎదురైనా పట్టుదల వహిస్తే మంచి ఫలితాలు సాధించ వచ్చు. యుక్తవయసులో గురుదశ వస్తుంది కనుక ఆర్థికంగా సామాజికంగా మంచి అభివృద్ధి కలిగి సాధిస్తారు. శని ఈ రాశిలో ఉచ్ఛ స్థితిని పొందుతాడు కనుక, గోచార రీత్యా శని నాలుగు, అయిదు స్థానాల ఆధిపత్యం కారణంగా శని దశ వీరికి యోగిస్తుంది. బుధుడికి ఇది మిత్రరాశి కనుక, గోచార రీత్యా బుధుడు నవమ స్థానాధిపత్యం వహించి యోగకారకుడౌతాడు కనుక బుధ దశ వీరికి యోగిస్తుంది. శుక్ర, రాహువుల ప్రభావం చంద్రుడి శుక్రస్థాన స్థితి కారణంగా, సాత్విక గుణం కారణంగా ఈ రాశి వారు కళారంగ ప్రవేశం చేస్తే సుస్థిరతను సాధించి రాణించే అవకాశాలు ఎక్కువ. బాహ్యంగానూ, గుప్తంగానూ శత్రువులు ఉంటారు. బాహ్యాకర్షణ, అంతర్గత ఆకర్షణ కలిగి ఉంటారు. మార్గదర్శకమైన నడవడి కలిగిఉంటారు. కళాత్మకమైన వస్తు సేకరణ చేస్తారు. ఇతరుల అసూయకు లోను ఔతారు. అకారణమైన నిందకు గురి ఔతారు. ఒక వైపు వాదనలు విని ఏక పక్ష నిర్ణయాలు తీసుకునే కారణంగా అనేకులను దూరం చేసుకుంటారు.
దాని వలన కొంత నష్టపోతారు. నిర్ణయాలు తీసుకునే విషయంలో సమాజాన్ని పట్టించుకోరు. సరి అయిన నిర్ణయాలు తీసుకోని కారణంగా కొన్ని సమస్యలు ఎదుర్కొన్నా అభివృద్ధి మాత్రం కుంటు పడదు. దాతృత్వం ప్రోత్సహిస్తారు కాని దానగుణం తక్కువ. ధనం పొదుపుగా ఖర్చు చేస్తారు. జల కారకుడైన శుక్రుడి ప్రభావితం వీరికి విదేశీ యానం, విదేశీ ధనార్జన కలిగిస్తుంది.

నక్షత్రములలో ఇది పదిహేనవది.
 నక్షత్రం  అధిపతి  గణము  జాతి  జంతువు  వృక్షము  నాడి  పక్షి  అధిదేవత  రాశి స్వాతి  రాహువు  దేవ  పురుష  మహిషము  మద్ది  అంత్య   వాయువు  తుల

 స్వాతి నక్షత్ర జాతకుల తారాఫలాలు 

 తార నామం  తారలు  ఫలం జన్మ తార  ఆర్ద్ర, స్వాతి, శతభిష  శరీరశ్రమ  సంపత్తార  పునర్వసు, విశాఖ, పూర్వాభద్ర  ధన లాభం విపత్తార  పుష్యమి, అనూరాధ, ఉత్తరా భద్ర  కార్యహాని సంపత్తార  ఆశ్లేష, జ్యేష్ట, రేవతి  క్షేమం  ప్రత్యక్ తార  అశ్విని, మఖ, మూల  ప్రయత్న భంగం సాధన తార  భరణి, పూర్వ ఫల్గుణి, పూర్వాషాఢ  కార్య సిద్ధి, శుభం నైత్య తార  కృత్తిక, ఉత్తర ఫల్గుణి, ఉత్తరాషాఢ  బంధనం మిత్ర తార  రోహిణి, హస్త, శ్రవణం  సుఖం అతిమిత్ర తార  మృగశిర, చిత్త, ధనిష్ఠ  సుఖం, లాభం
 స్వాతి నక్షత్రము నవాంశ 
 1 వ పాదము - ధనసురాశి.
 2 వ పాదము - మకరరాశి.
 3 వ పాదము - తులారాశి.

 చిత్రమాలిక 

 వనరులు 

వర్గం:నక్షత్రాలు (జ్యోతిషం)